דניאל פרץ (2000)

דניאל פרץ (נולד ב-10 ביולי 2000) הוא כדורגלן ישראלי המשחק בעמדת השוער בבאיירן מינכן מהבונדסליגה הגרמנית ובנבחרת ישראל.

==קריירת מועדונים==
פרץ נולד, גדל והתחנך בתל אביב-יפו. החל את דרכו בכדורגל בגיל שש, במחלקות הילדים והנוער של מכבי תל אביב.

==== השאלה לבית"ר תל אביב בת ים ====
בקיץ הושאל לבית"ר תל אביב בת ים מהליגה הלאומית, קבוצת־הבת של מכבי תל אביב, שם שימש גם כקפטן הקבוצה. ב-26 בספטמבר 2019 כבש את שער הבכורה שלו בקריירה, אותו כבש בפנדל במסגרת הפסד ליגה ביתי 1–2 למ.ס. כפר קאסם. את עונתו היחידה בליגה הלאומית, פרץ סיים עם 32 הופעות – בנוסף ל-2 שערי שדה סדירים שהבקיע.

=== חזרה למכבי תל אביב ===
ב-22 באוגוסט 2020, כעונה שלמה לאחר שנסתיימה השאלתו של פרץ, ערך את הופעת הבכורה שלו בבוגרים של מכבי תל אביב, בניצחון החוץ 0–0 על בני סכנין במסגרת גביע הטוטו לליגת העל.<ref></ref> במהלך עונת 2021/2022 הפך לשוער הראשון של מכבי תל אביב, זאת בעקבות כך שדניאל טננבאום נפצע, תפקיד אותו המשיך למלא פרץ גם לאחר החלמתו ושובו של טננבאום. במדי מכבי תל אביב, לזכותו של פרץ 71 הופעות בליגת העל, במהלך ארבע עונותיו בשורותיה.

=== באיירן מינכן ===
ב-25 באוגוסט 2023 חתם פרץ על חוזה לחמש שנים במועדון הפאר באיירן מינכן מהבונדסליגה הגרמנית, תמורת מעל ל-5 מיליון יורו, וקיבל את חולצה מספר 18. ב-26 בספטמבר 2023 ערך את הופעת הבכורה שלו במדי באיירן מינכן, כשפתח בהרכב במסגרת הגביע הגרמני בחוץ מול פרוסיה מינסטר מהליגה השלישית, בו פרץ צלח 90 דקות בהן שמר על רשת נקייה למען קבוצתו החדשה שניצחה לה 4–0.

ב-12 במאי 2024 ערך את הופעת הבכורה שלו בבונדסליגה, כאשר נכנס כמחליף בדקה ה-74 מול וולפסבורג.

== נבחרות ישראל ==
לזכותו 13 הופעות בנבחרת הנערים עד גיל 17, שתי הופעות בנבחרת נוער ב' עד גיל 18, ועשר הופעות בנבחרת הנוער עד גיל 19.

פרץ שימש גם כשוער הראשון של הנבחרת הצעירה של ישראל עד גיל 21, מאז משחק הבכורה שלו עמה ב-2 בספטמבר 2021. ב-27 בספטמבר 2022, לאחר משחק גומלין ביתי שהסתיים רק בסופה של הארכה בתוצאה 0–0 – פרץ הדף שלושה פנדלים ברצף של היריבה ואף הבקיע שער, בדו-קרב בעיטות ההכרעה מול אירלנד הצעירה (1–3 לישראל) בפלייאוף היורו – ובכך סייע לנבחרת הצעירה להעפיל לאליפות אירופה עד גיל 21 - 2023, בה הדף שני פנדלים במהלך משחק שדה סדיר מול גרמניה הצעירה בשלב הבתים, ואף הדף פנדל נוסף בדו-קרב בעיטות ההכרעה מול מארחת הטורניר, גאורגיה עד גיל 21, ברבע הגמר. מה שסייע להעפלתה של הנבחרת הישראלית לחצי הגמר מול אנגליה הצעירה עד גיל 21, אך בלעדיו של פרץ בשערה שנאלץ להחמיצו עקב צבירת כרטיס צהוב בכל אחד משני משחקיו הקודמים.

ב-4 באוקטובר זומן לראשונה גם לסגל נבחרת ישראל הבוגרת, על ידי המאמן האוסטרי וילי רוטנשיינר, לקראת צמד משחקיה מול ומול , במסגרת מוקדמות מונדיאל 2022. ב-20 בנובמבר 2022 ערך את הופעת הבכורה שלו בבוגרים של הנבחרת, במשחק הידידות מול קפריסין שהסתיים בהפסד ביתי לישראל 2–3.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024), אך נאלץ לפרוש כשבוע לפני תחילת המשחקים בעקבות קרע חלקי בשריר הירך הארבע-ראשי.

== חיים אישיים ==
פרץ הוא דודן של האחים הכדורגלנים, דן גלזר והתאומים תמיר גלזר ועמית גלזר. סבו דָּוִד, היה שוער כדורגל בליגות הנמוכות.

ביולי 2023 החל במערכת יחסים עם הזמרת והשחקנית הישראלית נועה קירל.

פרץ מחזיק גם בדרכון גרמני.

==תארים==
; מכבי תל אביב
*גביע המדינה: 2020/2021
*אלוף האלופים: 2020
*גביע הטוטו: 2020/2021

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני באיירן מינכן
קטגוריה:כדורגלנים ישראלים בגרמניה
קטגוריה:כדורגלני נבחרת ישראל
קטגוריה:בוגרי תיכון ליידי דייוויס (תל אביב)
קטגוריה:ישראלים שנולדו ב-2000